ТЕХНИЧКА СПЕЦИФИКАЦИЈА

„Реконструкција расвете у основној школи „Свети сава“, Врчин“


Опис предмета јавне набавке: „Реконструкција расвете у основној школи „Свети сава“, Врчин“
	
1. ТЕХНИЧКА СПЕЦИФИКАЦИЈА
1.1 [bookmark: _Toc441651541][bookmark: _Toc442559879]Врста и количина радова
Технички опис 
Реконструкција расвете

Предмет набавке:
У склопу побољшања енергетске ефикасности јавног објекта - школе, предвиђена је замена постојећих застарелих и енергетски неефикасних светиљки са флуоросцентним, инкадесцентним, метал-халогеним и натријум високог притиска изворима светла.
Предвиђена је уградња модерних LED светиљки 1:1, без потребе за додатним преправкама постојеће електро-инсталације на објекту, практично у форми „текућег одржавања“.

Количина постојећих светиљки предвиђених за замену (или демонтажу) износи 415 ком, по следећим просторијама / деловима и типовима:

· Учионице, канцеларије, кабинети, ходници и сл: надградна флуо светиљка, са растером, са 2x36W сијалицама
· Свечана сала и сл: надградна флуо светиљка, са растером, са 4x18W и 1x36W сијалицама
· Тоалети, купатила, степениште, помоћне просторије и сл: плафонјере, бродске лампе са сијалицама са ужареном нити, снага 60W и 100W
· Свлачионице, котларница: надградна флуо светиљка, дихтована, са 2x36W сијалицама
· Сала за физичко: рефлектори са метал-халогеним сијалицама снаге 400W
· Спољашња општа расвета на стубовима: канделабер светиљке са натријум-високог притиска сијалицама снаге 100W

Техничким могућностима LED расвете који подразумевају већи дијапазон снага, оптичких блокова за расподелу светлосног снопа и аутоматизације, остварују се додатне уштеде и могућности, као што су: 
· једна LED светиљка са специјалном асиметричном расподелом светла за радне табле, уместо досадашње две светиљке
· LED плафоњере са интегрисаним, подесивим радио-фрекфенцијским сензорима контроле присуства и мерења количине дневног светла у адекватној IP54/IK10 заштити у тоалетима
· LED дихтоване светиљке са ручно подесива 4 нивоа снаге/флукса 18W/2700lm, 22W/3250lm, 26W/3800lm, 31W/4300lm, како би се у свакој од просторија изабрао адекватан осветљај и потрошња. Додатно, ове светиљке поседују и HACCP сертифкат за примену у кухињи.
Количина LED светиљки предвиђених за уградњу износи 400 ком.
1.2 Потребни технички услови
Потребно је да понуђене LED светиљке буду најновије генерације, европског порекла, израђене од квалитетних материјала и ел. компоненти. Све светиљке морају бити са великом ефикасношћу од мин. 120lm/W (за комплетну светиљку), осим плафоњера, које због веће заштите (дебљих дифузора) и потрошње самих сензора имају нешто мању ефикасност. Светиљке морају имати фактор снаге >0,90.
Животни век LED чипова светиљки треба да износи: 
· мин. 50.000 радних сати по L70B50 (светиљке за осветљење радних табли у учионицама)
· мин. 80.000 радних сати по L80B20 стандарду.(радне светиљке у учионицама, кабинетима, свечаној сали и сл.)
· мин. 66.000 радних сати по L80B20 стандарду.(светиљке у техничким просторијама, кухињи, свлачионицама и сл.)
· мин. 90.000 радних сати по L70B50 стандарду (рефлектори у фискултурној сали и спољашње светиљке на стубовима спољашње расвете)
Предвиђено је и да нова расвета побољша осветљај, као и сам комфор у раду. Стога су у просторијама, као што су учионице, канцеларије, кабинети и сл, предвиђене LED светиљке са специјалним „нано-призматичним“ или „призматичним“ дифузорима, који смањују ефекат бљештања и дају униформно светло, са индексом разреда бљештања UGR<19.
Све понуђене LED светиљке морају са бојом извора светла од 4000К и имати квалитетне LED чипове који омогућавају индекс препознавања боје CRI>80 и стандардну девијацију боје SDCM≤3.
Ради смањења директног бљештања LED рефлектори у фискултурној сали морају имати асиметричну-широкоугаону оптику, како би угао нагиба био мали, а омогућавао равномерно распростирање светла у објекту. Такође ови LED рефлектори морају имати ниво заштите IP66/IK09, интегрисану пренапонску заштиту од 10kV и заштитну мрежу.
Светиљке предвиђене за спољашње осветљење, на стубовима расвете, морају имати ниво заштите IP66/IK07, интегрисану пренапоснку заштиту од 10kV и фактор светлосног загађења неба ULOR=0% (емитовање светла само на доле – ка тлу). 
Висеће светиљке, предвиђене за осветљење радних табли у учионицама, морају имати специјалну асиметричну оптику под углом од 20°, дизајнирану за униформно осветљење табли.
Детаљан захтеваних технички опис и стандарди се могу наћи у предмеру и предрачуну из прилога.
Како је главни циљ реконструкције расвете повећање енергетске ефикасности, потребно је да понуђене светиљке одговарају предвиђеној анализи потрошње:
ПОСТОЈЕЋИХ 415 КОМ. СВЕТИЉКИ:
· УКУПНО АНГАЖОВАНА СНАГА: 34,22 кW
· УКУПНА ГОДИШЊА ПОТРОШЊА: 37.119,18 kWh *
НОВИХ 400 КОМ. ПРЕДЛОЖЕНИХ LED СВЕТИЉКИ:
· УКУПНО АНГАЖОВАНА СНАГА: 11,10 кW
· УКУПНА ГОДИШЊА ПОТРОШЊА: 12.280,45 kWh *

МИН. ОЧЕКИВАНА УШТЕДА У ПОТРОШЊИ ЕЛ. ЕНЕРГИЈЕ:  65%
* - добијене вредности за годишњу потрошњу и трошкове су базирани на достављеним подацима корисника и представљају минималне вредности, где се не рачуна осунчаност појединачних просторија у току године, као ни људски фактор (гашење светла када није неопходно). 

Квалитет, опис радова и начин спровођења контроле и обезбеђивања гаранције квалитета
Изабрани понуђач се обавезује да води грађевински дневник.
Примопредају изведених радова врши Надзорни одган. Надзорни орган је дужан да без одлагања, а најкасније у року од 24 сата, по пријему обавештења изврши преглед изведених радова и уколико констатује да су радови изведени у свему према овом Уговору, приступа примопредаји изведених радова, о чему сачињава Записник о примопредаји изведених радова и коначном обрачуну, који потписује.  

1.3 Рок извођења радова
Изабрани понуђач је обавезан да радове изведе у року који не може бити дужи од 90 дана од дана  увођења у посао.

1.4 [bookmark: _Toc442793263]Гарантни рок, постгарантни период, резервни делови
Гарантни период за уграђене LED светиљке износи 5 година; на изведене радове гарантни период не може бити краћи 2 године од дана састављања Записника о примопредаји изведених радова потписаног од стране овлашћених представника Уговорних страна.
Извођач је дужан да се у гарантном периоду, а на писани захтев Наручиоца, у року од три дана, одазове и у најкраћем року отклони о свом трошку све недостатке, који су настали због његовог пропуста и неквалитетног рада.

1.5 Квалитет и техничке карактеристике (спецификације)
Техничка документација која се доставља као саставни део понуде, а којом се доказује да добра која се уграђују испуњавају захтеване техничке карактеристике:
· Извод из каталога за понуђене светиљке
· Потврду о усаглашености производа (приликом подношења могу се доставити и оригинални фабрички (CE, ENEC, VDE…), сертификати, док се приликом примопредаје морају доставити и преводи декларације о усаглашености ЕЕЕ производа који се стављају на тржиште Републике Србије)
· Уколико понуђач не нуди светиљке дефинисане достављеним предмером, дужан је да изради  фотометријски прорачун, у складу са достављеним технишким подлогама, са светиљкама које нуди, за достављену типску учионицу, у складу са захтевима из потребних техничким услова и доступним документима са следећим упутствима и резултатима осветљаја:
· Фактор одржавања: 0,80
· Висина мерне равни од тла: 0,75м
· Удаљеност мерне равни од зидова/објеката: 0,25м
· Рефлексије: под (46,50% ламинат/дрвени под), плафон (70%), зидови (50%)
· Димензије радне табле 200x120cm, на висини 0,8м од пода
· Фотометријски резултати (учионица са намештајем)
· Средњи осветљај: мин. 370lx
· Минимални осветљај: мин. 165x
· Уједначеност осветљаја (мин/средњи): мин. 0,45
· UGR табела (висина мерења 1,2м од пода; поглед запад 270°): 
мин. вредност <10
максимална вредност: макс. 17,2
· Осветљај радне табле, мин. вредности: 440lx (средњи) / 350lx (мин.) / 530lx (максимални) / уједначеност осветљаја (мин/средњи) мин. 0,8

· Фотометријски резултати (празна учионица)
· Средњи осветљај: мин. 430lx
· Минимални осветљај: мин. 185x
· Уједначеност осветљаја (мин/средњи): мин. 0,43
· UGR табела (висина мерења 1,2м од пода; поглед запад 270°): 
мин. вредност <10
максимална вредност: макс. 19,2
· Осветљај радне табле, мин. вредности: 450lx (средњи) / 355lx (мин.) / 510lx (максимални) / уједначеност осветљаја (мин/средњи) мин. 0,8

· Анализу потрошње понуђене расвете са оствареним мин. очекиваном уштедом у потрошњи ел. ен.















	
